b'\n_START_ARTICLE_\nWorld Axe Throwing League\n_START_SECTION_\nPuntuacions\n_START_PARAGRAPH_\nA cada partida es fan deu llan\xc3\xa7aments i guanya el jugador amb la puntuaci\xc3\xb3 m\xc3\xa9s alta. En cas d\'empat el desempat es decideix per un sistema de \xe2\x80\x9cmort sobtada\xe2\x80\x9d (\xe2\x80\x9csudden death\xe2\x80\x9d), guanyant el jugador que obtingui una puntuaci\xc3\xb3 m\xc3\xa9s alta en un \xc3\xbanic llan\xc3\xa7ament. En cas d\'empat en aquest \xc3\xbanic llan\xc3\xa7ament, se segueix amb la \xe2\x80\x9cmort sobtada\xe2\x80\x9d fins que algun dels jugadors obtingui m\xc3\xa9s puntuaci\xc3\xb3 que l\'altre. La puntuaci\xc3\xb3 la determina la zona de la diana en qu\xc3\xa8 es clavi la destral, que ha d\'aguantar clavada a la fusta fins que el jugador o el seg\xc3\xbcent llen\xc3\xa7ador l\'enretirin. Les dianes del WATL tenen un ull de bou vermell i quatre anells conc\xc3\xa8ntrics buits m\xc3\xa9s, amb puntuacions de 6, 4, 3, 2 i 1 punts respectivament. A m\xc3\xa9s, tamb\xc3\xa9 hi ha dos punts blaus ("blue dots") a la part superior de l\'anell d\'un punt, coneguts com a "kill-shots", que nom\xc3\xa9s es poden fer servir per l\'\xc3\xbaltim llan\xc3\xa7ament, amb un valor de 10 punts. En cas que la destral es clavi en una zona dubtosa, o entre dues puntuacions, valdr\xc3\xa0 sempre la m\xc3\xa9s alta.\xc2\xa0'